Great Hucklow

Great HucklowLo toponim ven de l'ancian anglés Hucca hlāw que significa : lo tumulus de Hucca. Cf.  Key to English Place-Names. es un vilatjòt e una parròquia civilaEs l'equivalent administratiu d'una comuna. del comtat de Derbyshire, dins la region dels Midlands de l'Est en Anglatèrra (Reialme Unit).

Se tròba dins lo pargue nacional de Peak District (en), entremièg los borgs de Tideswell e Bradwell.

Lo vilatge a un centenat d'estatjants, mas l'ensemble constituït pel recampament de las parròquias de Great Hucklow, Foolow, Grindlow e Little Hucklow ne compta 427 (segon lo recensament de 2011)   Office for National Statistics, resultats del denombrament de 2011..

La localitat es a 315 mètres d'altitud. Se situa a  de Buxton (en),  de Sheffield,  de Manchester e  de Londres.

 Economia 
País de pasturals, ont paisson vacas e fedas, la contrada es mai que mai agricòla. Çaquelà, lo vilatge a tanben una pichona activitat industriala, de mercé sa mina de fluorita, proprietat de la societat British Fluorspar Ltd.

 Cultura 
Pendent unes quaranta ans, Great Hucklow s'empresèt de sa tropa de teatre, fondada en 1927Lawrence du Garde Peach (en) (1890-1974), autor dramaturg originari de Sheffield, s'agradava a promòure lo teatre amator e engimbrèt aquela tropa.. Joguèron, notadament, Lo Mercadièr de Venècia de William Shakespeare.

Ten una escòla d'ensenhament primari aital coma doás capèlas : una es unitariana (data de 1696) e l'autra metodista (bastida al sègle XIX)Aicesta foguèt transformada en burèus en 1999..

Great Hucklow es embessonat dempuèi 2010 amb Parisòt, vilatge roergat de Tarn e Garona, en FrançaLas doás localitats son alunhadas de ..

 Espòrts e lésers 
L'aerodròm de Great Hucklow, pincat sul planòl de Camphill a 390 mètres d'altitud, es avodat al vòl a vela. L'activitat es bailejada, dempuèi 1935, per l'associacion Derbyshire and Lancashire Gliding Club. Los penjals escalabroses del site permeton de practicar, tanben, lo parapenta e lo deltaplana.

De mai, dins tot Peak District, son en pesièra los afogats d'escalada, espeleologia, escorreguda, canotatge, ciclisme o equitacion.

 Nòtas e referéncias 

Galariá

 Sorsa 
Aqueste article es parcialament eissit d'una traduccion de l'article de Wikipèdia en anglés intitolat Great Hucklow. 

 Ligams extèrnes 
Derbyshire and Lancashire Gliding club, club de vòl a vela de Camphill (Great Hucklow).
The Nightingale Centre, establiment unitarian (al còr del vilatge), albèrga conferencièrs e vacancièrs.
Categoria:Vilatge de Derbyshire